alexandrainst/scandi-wiki huggingface dataset:
Handball-NM 2004/Menn

Noregsmeisterskapen i handball 2004 for menn vart vunne av Haslum Håndballklubb frå Bærum etter finalesiger 29 - 25 over Idrettslaget Runar frå Sandefjord.

Finalen
Finalen vart avvikla i Oslo Spektrum 30. desember 2004 framfor 5 126 tilskodarar. Runar var beste laget i den fyrste omgangen og leia 11-9 ved pause. I den andre omgangen vart to av Runar-spelarane tildelt raudt kort, noko som svekka forsvarsspelet til laget frå Sandefjord. Haslum skåra heile 20 mål i omgangen og kunne motta klubbens fyrste kongepokal etter ein firemålstriumf.   

Erlend Mamelund skåra 9 mål for Haslum. Elles fann Steven Larsson og Pål Cramer vegen til nettmauskane 5 gongar, Fredrik Dyve skåra 4 mål, Lasse Lie og Trygve M. Moen, begge 3 mål. Gunnar Fosseng var målvakt.

Runar sine mål kom frå Raymond Phillip Hansen (6), Christian Rustand (6), Einar Koren (5). Eirik Olaussen (3), Geir Erlandsen (2), Peder Trevland (2) og Tormod Moldestad (1).

Kenneth Abrahamsen og Arne M. Kristiansen 	dømde kampen. Vinnarlaget vart straffa med fem 2-minuttsutvisingar, Runar med tre to-minuttarar og to raude kort.

Kjelder
Tøsnbergs Blad 31. desember 2004

Handball i Noreg
2004 i Noreg
Idrettstilskipingar i Oslo
Handball-NM 2004/Kvinner

Noregsmeisterskapen i handball 2004 for kvinner vart vunnen av Larvik Håndballklubb etter finalesiger 28 – 23 over Byåsen Idrettslag frå Trondheim.

Semifinalane
Byåsen IL – Stabæk IF 42 – 24
Larvik HK – Gjerpen IF 39 – 27

Finalen
Finalen vart avvikla i Oslo Spektrum tysdag 30. desember 2004 framfor 4 529 tilskodarar. Larvik tok tidleg styringa og leia 15-11 ved pause. I den andre omgangen kontrollerte laget inn til klubbens sjette kongepokal.

Katja Nyberg vart toppskårar for Larvik HK med 9 nettkjenningar. Linn-Kristin Riegelhuth skåra 7 mål, Kristine Duvholt Havnås 4, Kari Mette Johansen og Tine Kristiansen 3, begge, og Vigdis Hårsaker 2 mål. Lene Rantala vakta målburet. Spelarar som Elisabeth Hilmo, Birgitte Sættem og Tine Stange skåra ikkje.

Byåsen-måla kom frå Gøril Snorroeggen (7), Trine Haltvik (4), Maren Villabø (4), Marte Snorroeggen (4), Ingrid Nygård Pedersen (2) og Marte Florholmen (2). Ida Alstad og Marit Malm Frafjord kom ikkje på skåringslista. Kjersti Beck og Kari Aalvik var målvakter.

Dommarane Terje Eriksen og Kenneth Hansen straffa Byåsen med tre 2 minutts-utvisingar og Larvik med to.

Kjelder
Tøsnbergs Blad 31. desember 2004

Handball i Noreg
2004 i Noreg
Idrettstilskipingar i Oslo
Preben Vildalen

Preben Vildalen () er ein norsk tidlegare handballspelar frå Kristiansand. Han vart noregmeister med Sandefjord TIF i 1998/99, 2005 og 2007. Vildalen utmerkte seg fyrst og fremst som forsvarsspelar.

Vildalen var aktiv for Kristiansand IF til 1997, sidan spelte han på Sandefjord TIF til januar 2000. Dei neste åra fram til 2005 gjorde han teneste i to tyske klubbar, fyrst Eisenach og så Post Schwerin. Etter han vende heim til Noreg spelte Vildalen atter for Sandefjord TIF, før han avslutta med spel for ØIF Arendal. Han la opp i 2012.

Frå mai 1994 til januar 2007 deltok Vildalen i 201 av Noregs landskampar, skåra 312 mål.

Kjelder
handball.no

Norske handballspelarar
Folk frå Kristiansand
Pietro Filippo Scarlatti

Pietro Filippo Scarlatti () var ein italiensk komponist, organist og korleiar.

Scarlatti var den førstefødde sonen til komponisten Alessandro Scarlatti. Også den seks år yngre broren hans Domenico blei komponist. Pietro Filippo starta den musikalske karrieren sin i 1705 som korleiar ved domkyrkja i Urbino. Faren henta han tilbake til Napoli i 1708, der han blei organist ved det kongelege hoffet.

I 1728 skreiv Scarlatti den einaste operaen som er kjend etter han, Clitarco, som bleki uroppført i Teatro San Bartolomeo i Napoli. Partituret er gått tapt. Andre hovudverk som kan nemnast er tre kantatar og ein rekkje toccataer for klaver eller orgel.

Kjelder

Denne artikkelen bygger på «Pietro Filippo Scarlatti» frå ,  den 15. april 2021.

Bakgrunnsstoff 
 «Pietro Filippo Scarlatti», New World Encyclopedia

Barokkomponistar
Italienske komponistar
Italienske organistar
Folk frå Roma
Le Mali

«Le Mali» er nasjonalsongen til Mali. Han blei teken i bruk 9. august 1962. Seydou Badian Kouyaté skreiv teksten og Banzumana Sissoko melodien.

Andre titlar på songen er «Pour l'Afrique et pour toi, Mali» eller «Afiriki ye ani e ye, Mali», som tyder 'For Afrika og for deg, Mali', og «A ton appel Mali», 'På ditt kall, Mali'. Musikken er ein tradisjonell militærmarsj i europeisk stil.<ref>{{Cite web|title=Mali National Anthem "Pour l'Afrique et pour toi, Mali - Le Mali for Brass Quintet|url=https://www.scoreexchange.com/scores/195436.html|last=Exchange|first=Score|website=Score Exchange|language=en|access-date=2020-05-25}}</ref>

KjelderDenne artikkelen bygger på «Le Mali» frå ,  den 19. april 2021.''

Bakgrunnsstoff

Mali
Nasjonalsongar
Ruba

Ruba () er ein by (urban status sidan 1970) i Vitsiebsk voblasts i Belarus. Det er underlagt Čyhunačny distrikt i Vitsiebsk.

I nærleiken av Ruba ligg eit museum vigd målaren Ilja Repin. Det byggjer på eigedommen til Repin, Zdravnjovo (Здравнёво).

Kjelder 

Denne artikkelen bygger på «Ruba» frå ,  den 15. april 2021.  
 

Busetnader i Belarus
Melodrama

Melodrama (av gresk melōidía eller melos, 'song', og drama, 'skodespel')  var opphavleg ei form for syngespel (opera). 
I dag blir uttrykket gjerne brukt om eit kjenslerikt skodespel prega av sentimentalitet, sterke effektar og stundom akkompagnement av instrument. 

Eit melodrama liknar den klassiske tragedien, men har ein lykkeleg slutt. I romantikken var det ein teatersjanger med mange kjensler og kan sammenliknast med moderne såpeopera. Omgrepet «melodrama» blir også nytta i breiare tyding om eitkvart kunstnarisk verk, som ein film eller ei forteljing, der innhald og handling er framheva framfor karakterskildring.

Kjelder

Denne artikkelen bygger på «Melodrama» frå ,  den 15. april 2021.

Bakgurnnsstoff 
 Melodrama hos Teaternett
 Melodrama; fra Bibliotekarstudentens nettleksikon om litteratur og medier (pdf-fil)

Sjangrar
Greske ord og uttrykk
Issa Rae

Jo-Issa Rae Diop () er ein amerikansk skodespelar, manusforfattar og produsent kjend som Issa Rae.

I 2011 fekk ho merksemd for nettserien Awkward Black Girl. I 2016 hadde dramakomedien hennar Insecure premiere på HBO. Rae skapa, skreiv  manus til og spela hovudrolla. For rolla i Insecure blei ho nominert til to Golden Globe-prisar og ein Emmy-pris.

Kjelder 

Denne artikkelen bygger på «Issa Rae» frå ,  den 15. april 2021.

Bakgrunnsstoff 

USA-amerikanske TV-produsentar
USA-amerikanske manusforfattarar
Folk frå Los Angeles
USA-amerikanske skodespelarar
Skodespelarar frå 2000-talet
Utdanna ved Stanford University
Fyrstefødselsrett

Fyrstefødselsrett, førstefødselsrett eller primogenitur er ein rett som tilkjem ein fyrstefødd, ofte ein førstefødd son. Dette kan vera fortrinnsrett til ein tittel, arv eller arvefølgje.

Ordet «primogenitur» kjem frå fransk primogeniture og direkte frå mellomelalderlatin primogenitura, frå seinlatin primogenitus, 'fyrstefødde'.

Omgrepa fyrstefødselsrett og primogenitur er i seg sjølv kjønnsnøytrale, men historisk har primogeniture arvesystem i tillegg svært ofte vore agnatiske, det vil seia at berre menn kunne arva. Eit slikt system som er både agnatisk og primogeniturt blir kalla agnatisk-primogeniturt eller mannleg-primogeniturt, og inneber at den eldste sonen alltid har prioritet, etterfølgd av sin eigen eldste son osb. Dersom den eldste sonen ikkje har søner sjølv vil ein eventuell yngre bror og deretter sønene hans ha prioritet. 

Hensikta med eit primogeniturt arvesystem er å hindra oppdeling av eigedommane til ei slekt ved å halda hovuddelen av verdiane på ei hand. Arvesystemet gjeld dessuten gjerne titlar, særleg fyrstelege og høygare adelstitlar har som regel agnatisk-primogenitur arvefølgje.

Historie og kultur
Fyrstefødselsrett er kjend frå Det gamle testamente, der han blit uttrykt i rivaliseringa mellom Esau og Jakob over arven etter Isak. I denne soga gjev Esau frå seg fyrstefødselretten for eit måltid suppe. Det var også dei viktige førstefødde som blei råka av den 10. landeplaga i Egypt.

Fyrstefødselrett i Noreg
Den norske tronfølgja er primogenitur. Ho var mannleg-primogenitur fram til 1990, i tillegg til at dei mannleg-primogeniture arvereglane også gjeld for personar føddde før 1990. Dermed fekk den eldste sonen til kong Harald, Haakon Magnus, framleis arverett til torna framfor storesyster si, Märtha Louise. Etter dei nye reglane er eldstedotter hans, Ingrid Alexandra av Noreg, den neste i tronfølgja.

Odelsretten går også som regel til eldre sysken og etterkomarane deira bortsett frå i høve der dette «ville vere klårt urimeleg» (§ 21).
Blant de odelsberettigede går eldre søsken og deres etterkommere foran yngre, men odelsloven åpner mulighet for å hindre at den eldre løser fra den yngre hvor dette «ville vere klårt urimeleg». Odelsloven frå 1974 innførte kjønnslikestilling for odelsretten, før hadde han gått til menn framfor kvinner.

Sjå òg 
 Odelsrett
 Sekundogenitur
 Ultimogenitur

Kjelder

Denne artikkelen bygger på «Primogenitur» frå ,  den 16. april 2021.  

Arverett
Juridisk terminologi
Handball-NM 2005/Kvinner

Noregsmeisterskapen i handball 2005 for kvinner vart vunnen av Larvik Håndballklubb etter finalesiger 21 – 18 over Byåsen Idrettslag frå Trondheim.

Semifinalane
Byåsen IL – Bækkelaget SK 23 – 22
Larvik HK – Gjerpen IF 28 – 18

Finalen
Finalen vart avvikla i Oslo Spektrum tysdag 30. desember 2005 framfor 4 716 tilskodarar. Fyrste omgangen var jamn, ved pause stod det 9-9. I den andre omgangen rykte Larvik ifrå og var oppe i ei seksmålsleiing. Mot slutten knappa Byåsen ned differansen til to mål under, 18-20, før Larvik skåra det siste målet i kampen og sikra klubben den sjuande kongepokalen.

Larvik HK sin toppskårar vart Linn-Kristin Riegelhuth med 5 mål, Tonje Larsen skåra 4 gongar, Heidi Flaatnes og Inger Sofie Heieraas ordna kvar sine 3 nettkjenningar, Karoline Breivang stod for 2 mål, medan Elisabeth Hilmo, Kari Mette Johansen, Ida Bjørndalen og Sara Breistøl kom på skåringslista ein einaste gomg. Birgitte Sættem og Tine Stange skåra ikkje. Lene Rantala var målvakt.

Byåsen-måla kom frå Vigdis Hårsaker (5), Marit Malm Frafjord (3), Maren Villabø (3), Trine Haltvik (2), Tonje Nøstvold (2), Marte Snorroeggen, Ida Alstad og Hege Vifstad (1, alle). Kjersti Beck var målvakt.

Dommarane Kenneth Abrahamsen og Arne M. Kristiansen straffa Larvik med tre 2 minutts-utvisingar og Byåsen med ei.

Kjelder
Dagsavisen 31. desember 2005

Handball i Noreg
2005 i Noreg
Idrettstilskipingar i Oslo
Sekundogenitur

Sekundogenitur (av latin secundus, 'den andre', og genitus, 'fødd') er ein rett som det andrefødde barnet i ein familie har til visse eigedelar eller eigedommar, ofte som erstatting for at det meste av familieeigedommen går til den førstefødde (primogenitur) i staden for ein apanasje. 

Ein har særleg nytta sekundogenitur for fyrstedøme som har gått i arv etter desse reglane, som Toscana i huset Habsburg-Lothringen etter at Frans I Stefan av Det tysk-romerske riket døydde i 1765.

Kjelder 

Denne artikkelen bygger på «Sekundogenitur» frå ,  den 16. april 2021. 
 oppgav desse kjeldene: 

 
Arverett
Adel
Ultimogenitur

Ultimogenitur (av latin ultimat, 'den siste', og genitus, 'fødd'), sistefødselsrett eller yngste sons rett viser til at det sistefødde barnet i ein familie har fortrinnsrett til å arva visse eigedommar eller titlar. I arvesystem der arva følgjer farslinja vil dette gå til den yngste sonen.

I nordisk rettshistorie har retten berre vore formelt kjend på Bornholm. Han blei anerkjend gjennom ei kongeleg dansk forordning om «selveiergaardes arv» 14. oktober 1773. «Naar en selv-eier-gaard falder i arv, da er, efter Bornholm's gamle vedtægt, den yngste søn nærmest til sæde og adgang..» Etter den yngste sonen og sønene hans skulle den næraste eldre sonen arva, og «naar ingen sønner ere til, da iblandt døtrene den ældre frem for de yngre.»

Dei eldre syskena skulle få ein del av arva utbetalt («taaleligt vederlag»). Ordninga blei oppheva i 1887.

Sjå òg 

 Fyrstefødselsrett, primogenitur
 Odelsrett
 Sekundogenitur

Kjelder 

Arverett
Eivind Ellingsen

Eivind Ellingsen () er ein norsk tidlegare handballspelar frå Larvik. Han vann sju kongepokalar og mange seriegull med Sandefjord TIF.

Ellingsen spelte for Larvik HK til 1994. Sidan var han kantspelar i toppklubben Sandefjord TIF gjennom 13 sesongar, 1994-2007. Han vart noregsmeister 1998/99, 2000/01, 2001/02, 2002/03, 2003, 2005 og 2006. I tida 2007-10 var han Fram-spelar.

Ellingsen fekk sin landslagsdebut i 2000 og spelte 70 kampar for Noreg i åra fram til 2007. Han deltok i Handball-VM 2001, ein meisterskap der Noregs mannskap enda på 14. plass. Ellingsen skåra 191 landslagsmål.

Kjelder

Denne artikkelen bygger på «Eivind Ellingsen» frå ,  den 16. april 2021.  

Norske handballspelarar
Folk frå Larvik
Svovelheksafluorid

Svovelheksafluorid er ein klimagass med ein GWP-verdi på 23 900.
Evnukk

Evnukk eller eunukk (gresk for 'sengevaktar') kan vera ein mann som har testiklar som sidan barndomen ikkje produsererer hormon, eller ein kastrert mann eller gut. Nemninga blir ofte brukt om kastrerte vakter ved eit harem. Kastrerte menn med spesielle oppgåver er særleg kjende frå oldtida, frå Kina, Det osmanske riket og India.

Fysiologi 
Det finst ulike årsaker til at eit mannleg individ har mangla hormonfunksjonen til testiklane frå barndomen. Det kan koma av medfødde misdanningar, betennelsar eller operativ kastrasjon. Evnukkar utviklar ikkje dei sekundære kjønnskarakterane: hårvekst kring kjønnsorgana og i armhola, djup stemme eller skjeggvekst. Lengdveksten deira blir avslutta seint, så dei lange røyrknoklane deira blir uvanleg lange. Ved testishormonpreparat kan symptoma gå attende, men berre så lenge handsaminga blir gjeven.

Kastrerte menn og haremsvakter 

Evnukk er òg nemninga for eit kastrert mannleg individ.

Allereie i oldtida var det kastrerte menn i fleire kulturar. I Romarriket fanst det til dømes galli (eintal gallus), slavar og utlendingar som tente som evnukk-prestar i dyrkinga av gudinna Kybele. Skikken stamma frå det gamle Hellas der dei mest ekstatiske dyrkarane av Kybele kastrerte seg rituelt og blei gjevne kvinneklede og kvinneleg identitet etterpå. 

Som haremsvaktarar er evnukkar blant anna kjende frå det tyrkiske kulturområdet. Haremet til sultanen der vart vakta av kastrerte menn. «Den svarte sjefsevnukken», Kizlar Agha, passa på haremet i palasset, men hadde òg finanskontroll over Mekka og Medina og var fram til 1908 den tredje mektigaste i Det osmanske rikt etter sultanen og storvesiren. Den «kvite sjefsevnukken», Kapi Agha, hadde ansvaret for den omfattande utdanninga.

Ifølgje gamle kinesiske lovar var det ei vanleg straff å blir gjort til evnukk, og harema i dei keisarlege og adelege palassa i Kina blei vakta av evnukkar heilt til Xinhairevolusjonen i 1911. I Kina kunne hoffevnukkane ofte utføra forvaltingsoppgåver, og til tider fekk dei så stor makt at dei langt på veg var dei som i røynda tok avgjerslene i riket. 

I islam er kastrering ulovleg, og overgrepet skal difor ha blitt utført utanfor byane. Medan ein i Midtausten «berre» fjerna testiklane, kastrerte kinesarane både penis og testiklar.

Også i India har evnukkar vakta harema til maharajaene. Nemninga hijra kan på hindi brukast både om evnukkar, transseksuelle, transvestittar og gutar som er fødde med skadar på kjønnsorganet eller er blitt mishandla seksuelt.

Galleri

Sjå òg 

 Harem
 Kastratsongar

Referansar 

Denne artikkelen bygger på «Evnukk» frå ,  den 16. april 2021.  
 
Historiske yrke
Slaveri
Seksualhistorie
Terminologi

Ein terminologi er settet av alle termane i eit fagområde. Terminologien er ein del av fagspråket, som også har andre trekk, som fraseologi og grammatikk. 

Terminologiar kan bli samla og systematiserte i termsamlingar eller fagordbøker, eller dei kan bli uttrykte som ein tesaurus. Som regel blir dei framstilte i fleirspråklege terminologiske databankar. Resultatet blir eit kontrollert vokublar, som er eit viktig grunnlag for fagområdet det gjeld. Ein systematisert fleirspråkleg terminologi gjer det lettare å ha faglege diskusjonar, og det gjer det mogleg å omsetje fagtekst frå eit språk til eit anna.

Ein terminologi som utgjer eit veldefinert sett av termar i eit systematisk tilhøve til kvarandre blir kalla ein nomenklatur.

Standardar 
Det finst internasjonale standardar for utarbeidingar av terminologiar. I Tyskland er dette DIN 2342. DIN 2336 definerer korleis terminologiar skal bli bygd opp i ordbøker og terminologiske databankar.

Kjelder

Denne artikkelen bygger på «Terminologie» frå ,  den 17. april 2021.

Bakgrunnsstoff
 Litteratur 

 Wilfried Apfalter: Griechische Terminologie. Einführung und Grundwissen für das Philosophiestudium. Alber, Freiburg / München 2019, ISBN 978-3-495-49010-5.
 Reiner Arntz; Heribert Picht; Felix Mayer: Einführung in die Terminologiearbeit. 6. Auflage. Olms, Hildesheim / Zürich / New York 2009, ISBN 978-3-487-11553-5.
 Peter Dilg, Guido Jüttner: Pharmazeutische Terminologie. Die Fachsprache des Apothekers. Frankfurt am Main 1972.
 Michael Gal: Begriff, Definition, Begriffsanalyse. Grundzüge der Terminologie. In: ders., Internationale Politikgeschichte. Konzeption – Grundlagen – Aspekte. Norderstedt 2019, ISBN 978-3-7528-2338-7, S. 159–177.
 Suonuuti, Heidi 2015 [2010]: Termlosen. Oslo: Språkrådet.
 Eugen Wüster: Einführung in die allgemeine Terminologielehre und terminologische Lexikographie. Ergon, Würzburg, ISBN 3-899-13401-X.

Nettstader
 Deutsches Institut für Terminologie
 RaDT - Rat für Deutschsprachige Terminologie

 
Leksikografi
Brukslingvistikk
Terminologilære

Terminologielehre, også kalla terminologivitskap og terminologiforsking, er vitskapen om omgrep  og nemningane deira i eit fagspråk. Eit ofte brukt ord for terminologilære er terminologi, men innafor terminologilæra blir termen «ein terminologi» (noko forvirrande, kanskje) brukt om ei systematisk termsamling.

Generelt om terminologilære 
Erkjenningsobjektet for terminologilæra er danninga av omgrep og omgrepssystem og framstilling av desse omgrepa med hjelp av definisjonar og nemningar. Terminologilæra utarbeider terminologiske grunnomgrep og retningslinjer for terminologiarbeidet og terminografien, eller fagleksikografien og for den systematiske framstillinga og forvaltninga av termar.

Terminologilæra speler ei viktig rolle både i det private næringslivet, det offentlege, utdanningsvesenet og vitskapen. Terminologilæra krev effektivitet og eintydigheit i fagkommunikasjonen.

Omgrepsinnhald og omgrepsomfang 
Omgrepsinnhald er summen av alle kjenneteikna ved eit omgrep. Omfanget av eit omgrep er settet av referansane til omgrepet sjølv og dei omgrepa som er underordna det i ein hierarkisk nomenklatur. Omgrepsomfanget for omgrepet «fartøy» inneheld underomgrepa landfartøy, vassfartøy, luftfartøy og romfartøy. Omgrepsinnhaldet for luftfartøy inneheld kjenneteikn som at dei flyg i jordatmosfæra, til skilnad frå romfartøy, som flyg i rommet. Dei to omgrepa er avhengig av kvarandre slik at omgrepsomfanget blir mindre jo større omgrepsinnhaldet er.

Kjelder

Denne artikkelen bygger på «Terminologielehre»» frå ,  den 17. april 2021.

Literatur 

 Reiner Arntz, Heribert Picht, Felix Mayer: Einführung in die Terminologiearbeit. Olms, Hildesheim 2002, ISBN 3-487-11553-0
 Helmut Felber, Gerhard Budin: Terminologie in Theorie und Praxis (= Forum für Fachsprachen-Forschung, Band 9), Narr, Tübingen 1989, ISBN 3-87808-783-7.
 Felix Mayer: Eintragsmodelle für terminologische Datenbanken. Ein Beitrag zur übersetzungsorientierten Terminographie. Gunter Narr, Tübingen 1998, ISBN 3-8233-5350-0, S. 25–39.
 H. Suonuuti: Guide to Terminology. Helsinki 1997. Norsk utgåve: H. Suonuuti 2015 [2010]: Termlosen. Oslo: Språkrådet.
 Eugen Wüster: Einführung in die allgemeine Terminologielehre und terminologische Lexikographie (= Abhandlungen zur Sprache und Literatur, Band 20), 3. Auflage mit einem Vorwort von Richard Baum, Romanistischer Verlag, Bonn / Ergon, Würzburg 1991, ISBN 3-924888-48-5 / ISBN 3-89913-401-X

Brukslingvistikk
Leksikografi
 *
Christian Berge

Christian Berge () er ein norsk handballtrenar og tidlegare spelar frå Trondheim. Sidan februar 2014 har han vore landslagssjef for Noreg på karasida. Han leidde landslaget til VM-sølv i 2017, VM-bronse i 2019 og EM-bronse i 2020.

Spelar
Berge var aktiv i Charlottenlund SK til 1993, dei neste to sesongane spelte han for Trondheim HK. Hausten 1995 tok han steget opp i toppserien med Viking HK. Med laget frå Stavanger vart noregsmeister 1996. Etter sesongslutt våren 1999 skreiv Berge kontrakt med den tyske toppklubben Flensburg-Handewitt. Her var med om å vinne den europeiske cupvinnarcupen 2001, den tyske cupfinalen i 2003, 2004 og 2005. I 2004 gjekk laget hans til topps i seriemeisterskapen. Same året vart han råka av lymfekreft, men kom tilbake i spel før han i 2006 flytta over danske Århus GF, der han var spelande trenar til 2008.

Berge, som var spelstyrar (playmaker), debuterte på landslaget 2. mars 1997 i ein kamp mot Egypt og spelte sin siste landskamp 27. januar 2006 mot Kroatia. Gjennom 63 landskampar skåra han 251 mål. Frå 1999 var han kaptein på laget.

Trenar
Berge var frå 2008 trenar i Elverum IL. Året etter leidde han laget kongepokal og i 2013 til siger i eliteserien. Vinteren 2014 fekk han jobben som norsk landslagssjef, ein jobb han framleis har i 2021. I hans tid som leiar har det norske handball-landslaget spelt seg fram til VM-finale i 2017 og på ny 2019.

Kjelder

Denne artikkelen bygger på «Christian Berge» frå ,  den 17. april 2021.  

Norske handballspelarar
Norske handballtrenarar
Folk frå Trondheim
Flensburg-Handewitt

Flensburg-Handewitt er ein  handballklubb frå Flensburg og Handewitt i den tyske delstaten Schleswig-Holstein. Klubben vart skipa då handballavdelingane i Handewitter SV og TSB Flensburg slo seg saman i 1990. Flensburg-Handewitt vann meisterligaen i 2014 og har elles vorte tysk seriemeister tre gongar og tysk seriemeister fire gongar. Dessutan har laget vunne EHF-cupen 1997, City-cupen 1999 og den europeiske cupvinnarcupen i 2001 og 2012.

Ei rad med norske spelarar har gjort teneste i Flensburg-Handewitt. Mellom dei Glenn Solberg, Frode Hagen, Frode Scheie, Christian Berge, Johnny Jensen, Torbjørn Bergerud, Magnus Jøndal, Gøran Johannessen, Magnus Rød.

Kjelder

Denne artikkelen bygger på «SG Flensburg-Handewitt» frå ,  den 17. april 2021.  
 

Tyske handballag
Thomas Pettersen

Thomas Pettersen () er ein norsk tidlegare handballspelar som vann fleire kongepokalar og seriemeistertitlar med Sandefjord TIF.

Pettersen var kantspelar på Sandefjord TIF i tida 1992-2005. I denne perioden var laget mellom dei aller fremste i landet og sanka nesten årvisst medaljar i serien og i NM-cupen. Frå 2005 trappa han ned med spel på nivå tre for Falk i Horten, og sidan som innbytar i Sandefjord TIF.

Pettersen deltok i 21 landskampar for Noreg i tida 1998-2001. Han var då med i troppa til Handball-VM 1999 for menn, der Noreg vart nummer 13. I alt noterte han seg for 31 mål.

Kjelder

Denne artikkelen bygger på «Thomas Pettersen» frå ,  den 17. april 2021.  
 
handball.no

Norske handballspelarar